open-index/open-wikipedia-markdown huggingface dataset:
Koord (meetkunde)

'n **Koord** van 'n kromme is 'n meetkundige lynsegment waarvan beide die eindpunte op die kromme lê. 'n **Snylyn** of **sekans** is die verlenging van 'n koord.

regs|duimnael|250px|Die rooi lyn is 'n **Koord**, die blou lyn is 'n **Snylyn** of **Sekans**.

## Koorde van 'n sirkel 
Van die eienskappe van koorde van 'n sirkel is as volg:
# Koorde is ewe ver van die middelpunt, as en slegs as hulle lengtes gelyk is.
# 'n Koord se loodregte middellyn gaan deur die middelpunt van die sirkel.
# As die lyn verlengings (sekanslyne) van koorde AB en CD by punt P sny, dan is hulle lengtes AP·PB = CP·PD bevredig (mag van 'n punt teorema).

## Koorde in trigonometrie 
links|Trigonometriese koord
Koorde is ekstensief gebruik in die vroeë ontwikkeling van trigonometrie. Die eerste bekende trigonometriese tabel, saamgestel deur Hipparchos, het die waardes van Koordfunksies vir elke 7.5 grade uitgewerk.

Die koordfunksie word meetkundig deur die figuur na links gedefinieer. Die koord van 'n hoek is die lengte van die koord tussen twee punte op 'n eenheidsirkel verdeel deur daardie hoek. Deur een van die hoeke as nul te neem, kan dit maklik in verband gebring word met die moderne sinus funksie:

 \mbox{crd}\ \theta = \sqrt{(1-\cos \theta)^2+\sin^2 \theta} = \sqrt{2-2\cos \theta} = 2 \sqrt{\frac{1-\cos \theta}{2}} = 2 \sin \frac{\theta}{2} 

Die laaste stap gebruik die halwe-hoek formule. Net soos moderne trigonometrie geskoei is op die sinusfunksie, was antieke trigonometrie geskoei op die koordfunksie. Hipparchos het glo twaalf volumes werk oor koorde geskryf. Die koordfunksie bevredig baie identiteite analoog aan die modernes:

Die halwe-hoek-identiteit versnel die skep van koordtabelle geweldig. Antieke koordtabelle het tipies 'n groot waarde vir die radius van die sirkel gebruik, en die koorde vir die sirkel opgeskryf. Dit is dan 'n eenvoudige saak om te skaleer na om die koord vir 'n eenheidsirkel te bepaal. Volgens G. J. Toomer het Hipparchus 'n sirkel met radius 3438' (=3438/60=57.3) gebruik. Die waarde is geweldig naby die waarde van 180/\pi (=57.29577951...). Een voordeel van die keuse vir die radius is dat hy die benaderde koord van 'n klein hoek baie akkuraat kon bepaal. In moderne terme het dit 'n eenvoudige lineêre benadering moontlik gemaak:

: \frac{3438}{60} \mbox{crd}\ \theta = 2 \frac{3438}{60} \sin \frac{\theta}{2} \approx 2 \frac{3438}{60} \frac{\pi}{180} \frac{\theta}{2} = \left(\frac{3438}{60} \frac{\pi}{180}\right) \theta \approx \theta 

## Eksterne skakels 
* History of Trigonometry Outline
* Trigonometric functions , wat op geskiedenis fokus
* Chord (of a circle) Met interaktiewe animasie
Winooski

**Winooski** is 'n stad in die distrik Chittenden van die deelstaat Vermont (noordoostelike Verenigde State). Winooski, wat aan die monding van die Winooskirivier lê, het volgens die sensus van die jaar 2010 'n bevolking van 6&nbsp;561 mense.

Die woord "winooski" is ontleen aan 'n woord uit die taal van die Abenaki, *Winoskitegw*, en beteken "rivier van die uieland". Die stad se bynaam is dan ook "Onion City". Hierdie wilde uie het soos bieslook (grasuie) of prei gelyk, maar kom deesdae in die stadsgebied nie meer voor nie.

Winooski het ook die Courage Brothers se lied *She Knows* geïnspireer.

Winooski huisves die hoofkwartier van die VSAC, die *Vermont Students Assistance Corporation*.

## Geografie 
Volgens die Verenigde State se Sensusburo het die stad 'n totale oppervlak van 3,9 vierkante kilometer (1,5 vierkante myl), waarvan 3,7 vierkante kilometer (1,4 vierkante myl) land en 0,2 vierkante kilometer (0,1 vierkante myl) of 5,3 persent water.

## Geskiedenis 
Vanweë sy ligging langs 'n belangrike handelsroete het Winooski waarskynlik as 'n handelspos ontstaan. 'n Indrukwekkende reeks watervalle het die aanleiding vir die oprigting van nywerhede gegee, en Winooski het vinnig tot 'n sentrum van wolverwerking ontwikkel.

## Besienswaardighede 
Die Champlainmeul in die middestad van Winooski dien as die hoofkwartier van Winooski se Historiese Vereniging (*Winooski Historical Society*) en huisves daarnaas ook die plaaslike museum.

## Eksterne skakels 
* Die amptelike webwerf van Winooski
Ira Allen

duimnael|230px|Standbeeld van Ira Allen op die kampus van die Universiteit van Vermont

**Ira Allen** (21 April 1751&mdash;7 Januarie 1814) was een van die stigtervaders van die Amerikaanse deelstaat Vermont en een van die leiers van die Green Mountain Boys-burgermag. Allen is die "Metternich van Vermont" en die "Vader van die Universiteit van Vermont" genoem. 

Hy is in Cornwall (Connecticut) gebore en was die broer van Ethan Allen. Ira Allen was tussen 1776 en 1777 'n lid van die Algemene Vergadering van Vermont, die destydse parlement van die staat. Allen het die Groot Seël van Vermont en die seël van die Universiteit van Vermont ontwerp.

In 1780 het hy 'n petisie vir die stigting van die Universiteit van Vermont aan die Algemene Vergadering voorgelê. Hy het fondse en 'n perseel van twintig hektaar (vyftig akkers) in Burlington vir die projek bygedra.

In 1795 het hy na Frankryk vertrek en 20&nbsp;000 gewere en 24 kanonne aangekoop, wat vir Vermont bestem was. Hy is op see in hegtenis geneem en in Engeland aangekla weens wapenverskaffing aan Ierse rebelle. Ná 'n hofgeding, wat agt jaar voortgeduur het, is hy uiteindelik vrygespreek, maar het nogtans bankrot geraak.
   
Sy belangrikste werke is:  
* *The Natural and Political History of Vermont*, (Londen, 1798)  
* *Statements Appended to the Olive Branch*, (1807)  

Die *Vermont Historical Society Collections*, (Montpelier, 1870) bevat meer inligting oor Ira Allen.   

## Bronne en verdere leesstof 
* *The Vermont Cynic - The Enigmatic Life of Ira Allen* 
* *Virtual Vermont - Ira Allen*
Pu Songling

**Pu Songling** ((Vereenvoudigde Chinees: 蒲松龄; Tradisionele Chinees: 蒲松齡; Pinyin: *Pú Sōnglíng*; Wade–Giles: ''P'u² Sung¹-ling²''; 5 Junie 1640 – 25 Februarie 1715) was 'n Chinese skrywer, gebore in 'n arm handelaarsfamilie van Zichuan in die Sjandong-provinsie. 'n Moontlikheid bestaan dat hy van Mongoolse afkoms was. Op die ouderdom van negentien het hy die xiucaigraad behaal in die publieke diens eksamen maar dit was nie totdat hy een en sewentig jaar oud was dat Songling die gongsenggraad behaal het nie. Pu Songling het sy lewe hoofsaaklik deurgebring as privaatonderwyser. Songling het Chinese volksverhale versamel en het sy bekende boek ''Vreemde Verhale van 'n Chinese Studiekamer'' in 1679 gebundel. Die bundel bevat heelwat metafisiese stories en is 'n goeie bron van Chinese mitologie.

## Bronnelys 
* Strange Tales from a Chinese Studio Pu Songling (Penguin Classics 2006, In Engels vertaal deur John Minford)
* Encyclopædia Britannica 2005 Ultimate Reference Suite DVD, - P'u Sung-ling
* Pu Songling, Encyclopædia Britannica
: ''Hierdie artikel is deels 'n vertaling van die Engelse Wikipedia-artikel "Pu Songling".''
Champlainvallei

Die **Champlainvallei** is 'n streek rondom die Champlainmeer in die deelstate Vermont en New York (Verenigde State). Die vallei behoort tot die mees noordelike ondervedelings van die Groot Appalaggiese Vallei, wat van Kanada tot by Alabama strek. 

Die gebied is die mees digbevolkte in Vermont en strek vanaf die meer in oostelike rigting tot by die Groen Berge. 
Vermont se grootste stad, Burlington, lê aan die Champlainmeer, en sy voorstede het oor 'n gedeelte van die Sentraal-Champlainvallei uitgebrei. Met die uitsondering van die verstedelikte distrik Chittenden bestaan die vallei hoofsaaklik uit oop weivelde en akkers, wat van Champlainvallei een van die mees produktiewe landbougebiede van Vermont maak.

Die deelstaat New York se gedeelte van die vallei behels die oostelike dele van die distrikte Clinton County en Essex County. Die gebied maak hoofsaaklik deel uit van die Adirondackpark en bied, naas ontspanningsgebiede in die park en langs die ongerepte kuslyn van die Champlainmeer, pragtige uitsigte oor die bergspitse van die gewes. Die stad Plattsburgh lê in die noorde van die gebied, terwyl die suide met die historiese dorp Ticonderoga pronk.
Kokkus

duimnael|300px

**Kokki** (enkelvoudsvorm – **kokkus**, van die Latynse woord *coccinus* (scarlet) dit is enige bakterie wat sferevormig is of naby een is.

Die verpakking van kokkus bakterie, wat gereeld voorkom, het ook spesifieke name:
* pare, of *diplokokki* (*Enterokokkus*)
* groepe van vier of agt bekend as tetrads of *sarcina* (*Sarcina*)
* ketting soort, of *streptokokki* (*Streptocokkus*)
* druiwetros, of *staphylokokki* (*Staphylokokkus*)

Belangrike siektes van die mens wat veroorsaak word deur die kokki is sekere soorte van voedselvergiftiging, sekere soorte van meningitis, keelinfeksies, pneumonias, en sinusitis.
Tregterwolk

duimnael|250px|'n Tregterwolk nader die grond

'n **Tregterwolk** is 'n tregtervormige wolk van gekondenseerde waterdruppels, wat deur 'n roterende lugkolom gekenmerk word en vanaf die onderkant van 'n wolk (gewoonlik 'n cumulonimbus- of baie hoë cumuluswolk) uitsteek, maar nie die grond bereik nie. Tregterwolke word gewoonlik sigbaar as kegelvormige of naaldagtige protuberansie van die hoofwolk se onderkant en ontstaan dikwels saam met supersel-donderstorms.

Sodra 'n tregterwolk grond raak, verander dit tot 'n tornado. Die meeste tornado's is oorspronklik tregterwolke, maar net 'n klein aantal van hierdie wolke deurloop die proses van tornadogenesis.

Daar is egter ook tornado's, wat hulle ontstaan aan sterk sikloniese winde net bo-oor die grond te danke het en dus oorspronklik nie vanuit 'n tregterwolk met sy tipiese kondensasie gevorm is nie. Sommige tornado's is net dwarrelwinde van stof en puin sonder enige tregterwolk onderkant die roterende wolkebasis.

## Kouelug-tregterwolke 
duimnael|250px|regs|'n Kouelug-tregterwolk steek uit 'n generiese cumuluswolk. Die foto is deur lede van die VORTEX-projek in Noord-Texas geneem
Kouelug-tregterwolke is gewoonlik kortstondig en in die algemeen baie swakker as die lugwerwels wat in superselle ontstaan. Kouelug-tregterwolke raak selde grond; indien wél, ontwikkel hulle tot swak tornado's of waterhose.

Anders as die verwante verskynsels, wat tydens swaar donderstorms optree, kom kouelug-tregterwolke gewoonlik met gedeeltelik bewolkte weer en kouefronte voor. Die atmosferiese instabiliteit en vogtigheid van hierdie weerstoestand is toereikend vir die vorming van baie hoë cumuluswolke, maar nie vir neerslag nie. Die vermenging van koel lugmassas in die laer troposfeer met lugstromings, wat in die middel van die troposfeer in 'n ander rigting beweeg, veroorsaak die rotasie van lug om 'n horisontale spil. Indien dit as gevolg van atmosferiese toestande vertikaal gedeflekteer word, ontstaan 'n tregterwolk.

## Sien ook 
* Tornado

## Eksterne skakels 
* USA Today-artikel oor klein lugwerwels
* NOAA Vrae en antwoorde aangaande tornado's
* TORRO Tornado Vrae en antwoorde 
* Kouelug-waterhose oor die Michiganmeer in die herfs van 2006
Sandton

**Sandton** is 'n voorstad in die noorde van die metropolitaanse gebied van Groter Johannesburg (provinsie Gauteng, Suid-Afrika). Die naam is 'n kombinasie van twee voorstede, Sandown en Bryanston, wat albei na plekke in die Verenigde Koninkryk genoem is.

## Geskiedenis 
### 1960's 
duimnael|links|Nelson Mandelaplein, Sandton City.
Die munisipaliteit het in 1969 ontstaan, toe Johannesburg in 'n noordelike rigting uitgebrei het. Sandton was aanvanklik 'n oorwegend residensiële voorstad, wat hoofsaaklik uit klein eiendomme bestaan het.

### 1990's 
Ná die einde van apartheid en die vestiging van die nuwe politieke bedeling het Sandton 'n deel van die Johannesburg Metromunisipaliteit geword en beskik dus sedertdien nie meer oor sy eie munisipale bestuur nie.

## Finansiële en sakesentrum 
Sandton het ná die agteruitgang van Johannesburg se oorspronklike sakekern, wat een van die brandpunte van misdaad geword het, tot Suid-Afrika se nuwe finansiële sentrum en Johannesburg se belangrikste sakegebied ontwikkel. Nogtans het net een van Suid-Afrika se vier grootste banke, Nedbank, sy hoofkwartier na Sandton verskuif. Desondanks het die voorstad baie van Suid-Afrika se "nuwe geld" gelok, en naas beleggingsbanke en finansiële konsultante het ook Johannesburg se effektebeurs in die laat 1990's sy kantore na Sandton verskuif.

Sandton huisves die kongressentrum *Sandton Convention Centre*, een van die grootstes op die vasteland van Afrika, waar onder meer die Wêreldspitsberaad oor Volhoubare Ontwikkeling in Augustus 2002 plaasgevind het.

## Toerisme en kleinhandel 
Sandton City, een van die grootste winkelsentrums in Afrika, is een van die besienswaardighede in die voorstad. Saam met Nelson Mandelaplein beskik die sentrum oor 144&nbsp;000 vierkante meter totale winkeloppervlakte, wat dit die grootste van sy soort in die suidelike halfrond maak. Sandton is ook die belangrikste bestemming vir sakereisigers in die metropolitaanse gebied van Johannesburg en bied 'n reeks vyfsterhotelle.

## Gautrein 
Sandton beskik oor 'n moderne ondergrondse stasie vir die Gautrein. Die gedeelte tussen Sandton en die O.R. Tambo Internasionale Lughawe is reeds voor die 2010 Wêreldbeker Sokkertoernooi in diens gestel.

## Sien ook 
* Lys van dorpe in Suid-Afrika
* Lys van die hoogste geboue in Suid-Afrika

## Verwysings
Moonlight in Vermont (lied)

**"Moonlight in Vermont"** is 'n trefferlied oor die Amerikaanse deelstaat Vermont.

Die lied is geskryf deur John Blackburn en Karl Suessdorff en in 1943 vrygestel. Die liriek van *Moonlight in Vermont* is in metriese opsig baie gesofistikeerd, aangesien elke vers in die Japannese haikoe-styl geskryf is. Die lied word as 'n nie-amptelike volkslied van Vermont beskou en by Vermontse huweliksonthale dikwels as die eerste danssong gespeel.

Die mees bekende versie is in 1944 deur Margaret Whiting opgeneem. Ander bekende kunstenaars, wat die lied opgeneem het, sluit Willie Nelson (1978), Ella Fitzgerald en Louis Armstrong (1956) en Frank Sinatra (1957) in.

## Kunstenaars, wat opnames van *Moonlight in Vermont* gemaak het 
* Nana Mouskouri
* Ray Anthony
* Louis Armstrong
* Chet Baker
* Tony Bennett
* Acker Bilk
* Stanley Black
* Les Brown and his Band of Renown
* Charlie Byrd
* Benny Carter
* Ray Charles
* Rosemary Clooney
* Nat King Cole
* Sam Cooke
* The Dorsey Brothers
* Tommy Dorsey and his Orchestra
* Billy Eckstine
* Percy Faith
* Ella Fitzgerald
* Stan Getz
* Dizzy Gillespie
* Stephane Grappelli
* Buddy Greco
* Earl Hines
* Billie Holiday
* Stan Kenton
* Frankie Laine
* Gordon Langford
* Johnny Mathis
* Carmen McRae
* Gerry Mulligan
* Willie Nelson
* Oscar Peterson
* Louis Prima
* Linda Ronstadt
* Neil Sedaka
* Zoot Sims
* Frank Sinatra
* Jo Stafford
* Mel Tormé
* Caterina Valente
* Sarah Vaughan
* Margaret Whiting
* Jane Monheit
Groen Berge

[300px|duimnael|regs|Die Groen Berge net buite [Montpelier (Vermont)|Montpelier]]duimnael|regs|300px|Kaart van die noordoostelike Appalagge se hoofstreke
Die **Groen Berge** (Engels: **Green Mountains**) is 'n bergreeks in die Amerikaanse deelstaat Vermont, wat oor sowat 400 kilometer (250 myl) strek. Die mees bekende bergspitse in die gebied is:

*Mount Mansfield, 4393 voet (1339 meter), die hoogste bergspits in Vermont
*Killington Peak, 4241 voet (1292 meter)
*Mount Ellen, 4083 voet
*Camel's Hump, 4083 voet
*Mount Cleveland, 3500 voet 
*Mount Roosevelt, 3580 voet 
*Mount Wilson, 3756 voet 
*Glastenbury Mountain, 3748 voet (1142 meter)

Die Groen Berge word as 'n deel van die Appalagge beskou, 'n uitgestrekte gebergte, wat van Nieu-Engeland in die noorde
tot by die deelstaat Georgia in die suide strek. Ander nabygeleë bergreekse sluit die Wit Berge (*White Mountains*) van New Hampshire in die ooste en die Berkshires-reeks van Massachusetts in die suide in. In die weste, anderkant die Champlainvallei en die Champlainmeer, lê die Adirondack-gebergte van New York, wat in geologiese opsig deel uitmaak van die Kanadese Skild.

Die Groen Berge behels vyf bergspitse met 'n hoogte van meer as 4&nbsp;000 voet bo seevlak, waarvan drie (Mount Mansfield, Camel's Hump en Mount Abraham) deur Alpynse flora gekenmerk word. Drie van hulle beskik oor skioorde teen hulle berghellings. Die Long Trail, 'n wilderniswandelpad, wat tussen die suidelke en noordelike grense van die deelstaat loop en oor 'n derde van sy lengte met die Appalachian Trail saamloop, loop langs die belangrikste bergspitse van die Groen Berge.

Terwyl 'n aantal van die bergspitse deur Alpynse flora gekenmerk word, word veral die noordelike dele van die bergreeks tussen 'n hoogte van sowat 3&nbsp;000 tot 3&nbsp;500 voet en die boomgrens deur digte woude oorheers, wat tipies aan die hoër  breedtegrade van die noordelike halfrond is. Hierdie soort woud is veral in die Groen Berge gevestig, aangesien die baie koue temperature, sneeuvalle en winde van Vermont se winter deur ander spesies nie verdra word nie.

Vermont het nie net sy bynaam ("The Green Mountain State") aan die Groen Berge te danke nie. Die deelstaat is vernoem na die Franse weergawe ("les Monts verts" of soms "les Verts Monts"). Die Republiek van Vermont, waarna in die omgangstal ook as die Republiek van die Groen Berge ("the Green Mountain Republic") verwys is, het in die tydperk tussen 1777 en 1791 bestaan.
Gifhorn

**Gifhorn** is 'n stad in die deelstaat Nedersakse, Duitsland met sowat 41&nbsp;300 inwoners. Die stad maak deel uit van die Groter Metropolitaanse Gebied van Hannover-Brunswyk-Göttingen en lê sowat 20 kilometer van Brunswyk af.
Brunswyk

**Brunswyk** (Duits: *Braunschweig*, Nederlands: *Brunswijk*) is  'n stad in die deelstaat Nedersakse, Duitsland met sowat 250&nbsp;000 inwoners. Die stad maak deel uit van die Groter Metropolitaanse Gebied van Hannover-Braunschweig-Göttingen en lê sowat 40 kilometer van Hannover af. 

## Verwysings 
## Eksterne skakels 
* Amptelike webwerf van Brunswyk
Piramideskema

'n **Piramideskema** is 'n nie-volhoubare besigheidsmodel. Dit is die uitruil van geld wat hoofsaaklik vir ander mense wat hoër op die skema is. Daar word gewoonlik geen dienste of produkte gelewer nie, en is onwettig in verskeie lande. Piramideskemas bestaan al vir meer as 'n eeu.

Die hele idee agter elke skema is dat die individu net een betaling hoef te maak. Daar word aan hul belowe dat hulle uitstekende voordele van ander mense gaan uitkry as 'n beloning. 'n Algemene voorbeeld is dat daar 'n aanbod is om vir 'n bedrag, die teikenpersoon in staat te stel om dieselfde aanbod aan ander mense te verkoop. Elke verkoop sluit 'n bedrag aan die oorspronklike verkoper in.

## Eksterne skakels 
*
Kubuś

duimnael|regs|200px|Oorspronklike motor.
duimnael|regs|200px|Moderne replika.

**Kubuś** was 'n Poolse Tweede Wêreldoorlogse gepantserde personeeldraer.

## Eksterne skakels 
*
Dwelmmiddel

duimnael|Verskeie dwelmmiddels

'n **Dwelmmiddel** is enige chemiese middel, wettig of onwettig, natuurlik of sinteties, wat 'n farmakologiese uitwerking op die persoon se geestestoestand (psige) het indien dit gebruik word.

## Tipes dwelmmiddels 
* Depressante: Middels wat gevoelens van verhoogde welsyn, lomerigheid, verligting van spanning en soms slaap veroorsaak. Dit sluit opiate of narkotika, hipnotika of slaapmiddels en berustings- of susmiddels (Engels: "tranquilisers") in.
* Stimulante: Middels wat slapeloosheid bevorder en energie verskaf terwyl dit neerslagtigheid en eetlus demp.
* Hallusinogene: Middels wat radikale veranderinge in die mens se geestestoestand veroorsaak, onder meer hallusinasies en verdraaiings van die werklikheid veroorsaak.
* Sintetiese produkte: Verbindings wat uitsluitlik deur sintese verkry word en nie in die natuur voorkom nie.

## Eksterne skakels 
* Webtuisete oor dwelms 
* Mieliestronk
* lys van Dwelms en foto's
* Wenke om u te help om op te hou om dwelms te gebruik
Casparus Barlaeus

**Casparus Barlaeus**  (Antwerpen, 12 Februarie 1584 - Amsterdam, 14 Januarie 1648) was 'n beduidende Nederlandse humanis, skrywer, teoloog, historikus en digter. Hy latiniseer sy Nederlandse naam Caspar van Baerle in "Casparus Barlaeus".

Caspar van Baerle was die seun van Caspar van Baerle (griffier en later rektor van die Latynse skool in Zaltbommel) en Cornelia Eerdewijns. Hy het in teologie gestudeer aan die Universiteit van Leiden en geneeskunde aan die Universiteit van Caen. In 1641 word hy professor in filosofie in Amsterdam. Sy latynse digkuns is hoog aangeslaan. Hy was 'n groot bewonderaar van Johan Maurits, wie se biografie hy geskryf het en hy het met onder meer Descartes gekorrespondeer.

Teen die einde van sy lewe het Barlaeus aan ernstige depressie gelei en drogbeelde gesien. Die vermoede bestaan dat hy selfmoord gepleeg het deur in 'n waterput te spring omdat hy gedink het dat hy van strooi was en aan die brand geslaan het.

## Werke deur Barlaeus 
* 1625 - Manes Auriaci
* 1628 - Hymnus ad Christum 
* 1628 - Poemata 
* 1639 - Medicea hospes 
* 1647 - Rerum in Brasilia et alibi gestarum (Die biografie van Johan Maurits)
* 1651 - Verskeie Nederduitse gedigte
* 1643 - Faces augustae (beroemde huwelike)

## Eksterne skakels 
* http://www.let.leidenuniv.nl/Dutch/Latijn/BarlaeusBibliografie.html
* http://dbnl.org/auteurs/auteur.php?id=barl001
Karin Hougaard

**Karin Hougaard** is 'n Afrikaanse sangeres, skrywer, digter en skilder. Sy is op die Afrikaanse musiektoneel vandat sy die ATKV se Crescendo-kompetisie in 1980 as jong 16-jarige student gewen het. Intussen het sy reeds 13 CD's uitgereik en 'n verskeidenheid pryse losgeslaan met haar musiek en verhoogwerk.

Die afgelope paar jaar het sy haar veral toegespits op musiekteater en haar verbintenis met die Nederlandse kunstenaar Herman van Veen het veral opwindende werk opgelewer: *The First Lady*, 'n teaterstuk oor die lewe van Jackie Kennedy, *Karin Hougaard Sings Queen* en *Mati Hari*, 'n toneelstuk oor die Nederlandse spioen. Haar DVD, *Hartstukke* verskyn in November 2008. Haar eerste woordbundel, getiteld "Woorde sonder Wysies", asook 'n kortverhaal in die publikasie *Amfiteater* verskyn ook in 2008. Sy debuteer ook as skilder met haar eerste eenvroukunsuitstalling, Solo. Hougaard het in 2009 na die Verenigde State verhuis en reis tussen  Europa, die VSA en Suid-Afrika om op te tree. In 2009 tree sy in onder meer België en Nederland op met die teaterstuk *Margot*. Karin en Anne van Veen se komposisie "Bij Mij" (van die CD 'Hartstukke') word in 2012 uitgesonder as een van die toptien- Nederlandse kleinkunsliedere – sogenaamde Nieuwe Klassiekers – liedere met ewigheidswaarde. Hougaard se teks "Kruietuin" word voorgeskryf as poësie vir Afrikaansleerders in gr. 11 en is ook opgeneem in die jongste FAK-sangbundel. 

Karin se nuutste uitreiking met gedigte, getiteld *Wegkaner*, het in Februarie 2014 verskyn. Die Afrikaanse enkelsnit "Lukas", 'n duet saam met Ashton Nyte, sien ook in 2014 die lig. 

In 2016 reik sy haar weergawe van Leonard Cohen se “Hallelujah” uit. Haar kortverhale is opgeneem in verskeie kortverhaalbundels soos “Skrik op die lyf” en “Amfiteater”.

In 2018 stel sy ‘n cd vry met Afrikaanse voorlesings van Anna Neethling-Pohl se vertalings van 25 Shakespeare Sonnette, ook die titel van die cd.

2020 Stel Hougaard tydens die Covid grendeltyd "Droom Ons" vry 'n enkelsnit wat handel oor die pandemie en die universele ervaring van hierdie tydperk wat manifesteer onder meer in gedeelde drome. Sy word ook ingehuldig by die Suid-Afrikaanse Legendesmuseum.

2021 Verskyn haar 3e gepubliseerde kortverhaal "Die Bibliofiel" in die bundel "Lyfskap" uitgegee deur LAPA.

## Albums 
Karin Hougaard se albums sluit in:
* *Eerste Afspraak* – 1983
* *Herontmoeting* – 1987
* *Hoogtepunte* – versamelalbum
* *Bly* – 1993
* *Muse* – 1998
* *Metamorph* – 1999
* *Karin Hougaard sings Queen* – 2003
* *Hartstukke* – 2006
* *Omnibus*  – 2007
* *Hartstukke* - DVD – November 2008
* *Jou Verhaal* - CD's – 2008
* *Alien Sky* – 2012
* *25 Shakespeare Sonnette* – 2018

## Enkelsnit 
* Hallelujah - 2016
*Droom ons (enkelsnit) - 2020

## Sien ook 
* Afrikaanse musiek
* Lys van Suid-Afrikaanse musikante

## Verwysings 
## Eksterne skakels 
*Karin Hougaard se amptelike tuisblad
* 
* 
* Karin Hougaard se You Tube Kanaal
Broodpoeding

[duimnael|350px|Austin Leslie se Kreoolse Broodpoeding is in die voormalige ''Pampy's Restaurant'' in [New Orleans (Louisiana) met vanielje-whiskey-sous bedien]]

**Broodpoeding** is 'n gewilde nagereg in die kookkuns van Groot-Brittanje, die suidelike Verenigde State, België, Noord-Duitsland en Frankryk. In Frankryk word dit *pouding au pain* en in België *bodding* en *broodpudding* genoem. Broodpoeding word van ou snye brood, vet, eiers, suiker of stroop, speserye en droëvrugte gemaak. Die deurweekte snye brood word uitgedruk en met die ander bestanddele vermeng. Die mengsel word in 'n bak geplaas en in die oond gebak.

Broodpoeding word dikwels met 'n soet sous bedien, soos byvoorbeeld whiskey-, rum- of karamelsous, maar oorspronklik is dit net met suiker bestrooi, in stukkies gesny en koud voorgesit.

## Geskiedenis 
Mense het reeds in die prehistoriese tydperk brood gebak, en die vroegste bekende resepte van soet en geurige broodpoedings dateer uit die antieke tydperk. Dit was moontlik spaarsame kokke wat hul ou brood nog vir 'n gereg wou gebruik. Ou of harde brood is reeds vroeg onder meer as 'n soort houer gebruik waarin byvoorbeeld sop bedien is (Italiaanse sjefs het in die Middeleeue hiervoor veral foccaccia-brood gebruik), as 'n vulsel vir vleisgeregte en as 'n verdikker by poedings. In 19de eeuse kookboeke het resepte vir broodpoedings dikwels in die hoofstukke oor "Kos vir siekes" verskyn. Die resepte varieer volgens die broodsoorte wat gebruik word.

## Eksterne skakels 
*
Skewe Toring van Pisa

**Die Skewe Toring van Pisa** (Italiaans: *Torre pendente di Pisa*) is 'n losstaande kloktoring van die katedraal in die Italiaanse stad Pisa en vorm deel van die Domplein. Kort nadat die bouery in 1173 begin is, het die fondasie ongelyk geset. Konstruksie is gestaak en eers 'n honderd jaar later weer voortgesit. Van die begin af was dit duidelik sigbaar dat die Toring van Pisa na suid leun.

Sedert gereelde opmeting van die toring in 1911 begin is, het die bokant van die toring 1,2 millimeter per jaar geskuif. Vandag is die bokant van die toring sowat 3,9 meter van die middelpunt af. In 1987 is die toring as 'n wêrelderfenisgebied verklaar.

Nadat die kloktoring van die Katedraal van Pavia in 1989 in duie gestort het, het die *Consorzio Progetto Torre di Pisa* (Toring van Pisa Projekkonsortium) ingenieurs aangestel om die skewe toring te stabiliseer. Omdat die toring in die eerste paar jaar in verskillende rigtings begin oorhel het, is dit effens gebuig, soos 'n piesang.

In Mei 2008 het ingenieurs aangekondig dat die toring sodanig gestabiliseer is dat dit vir die eerste keer in die geskiedenis opgehou het om te beweeg. Die ingenieurs het aangedui dat dit vir nog 200 jaar stabiel sal wees. Die 800-jaar oue toring is dus steeds skeef.

## Fotogalery 

Lêer:Lightmatter pisa.jpg|Aansig teen die toring op.
Lêer:Leaning tower door.JPG|Ingang na die kloktoring.
Lêer:Plaque galileo.jpg|Plaket ter nagedagtenis aan Galileo Galilei se eksperimente.
Lêer:Leaning tower loggiati.jpg|Eksterne loggia.
Lêer:Leaning tower staircase 6th floor.jpg|Binneste trappe van die sesde na sewende vloer.
Lêer:Leaning tower staircase 7th floor.JPG|Binneste trappe van die sewende na agtste (boonste) vloer.
Lêer:Leaning tower staircase 8th floor.JPG|Uitsig van die bokant.
Lêer:Leaning tower bell assunta.JPG|Die *Assunta*-klok.
Lêer:Pisa Leaning Tower bell San Ranieri.jpg|Die *Pasquareccia*-klok.
Lêer:Pisa schiefer turm gewichte 1998 01.jpg|Gewigte van lood om die toring te probeer stabiliseer.

## Eksterne skakels
Joseph A. Citro

**Joseph A. Citro** is 'n Amerikaanse skrywer, volkskundige en versamelaar van volksverhale uit die deelstaat Vermont, wat bekendheid verwerf het deur sy uitvoerige navorsing oor en dokumentasie van Vermont en die res van Nieu-Engeland se volks- en spookverhale, bonatuurlike verskynsels en okkulte gebeurtenisse

Van kindsbeen af het hom spook- en gruverhale, en hier veral die werke van Edgar Allan Poe en H.P. Lovecraft, ná aan die hart gelê, en hy het ook sy eie skrywersloopbaan met 'n reeks spookverhale soos *The Gore*, *Shadow Child* en *Guardian Angels* begin. In hierdie romans het hy elemente van Poe se klassieke gruverhale en die skrik van Lovecraft se vertelkuns met volksverhale uit Vermont en die milieu van Nieu-Engeland vermeng.

Later het Citro 'n poging onderneem om Nieu-Engeland se eksentrieke verhale, volksverhale, geheimsinnige monsters, berigte oor vlieënde pierings, spookhuise en ander bonatuurlike gebeurtenisse te katalogiseer. Sy boeke oor hierdie onderwerpe sluit ''Green Mountains' Ghosts, Ghouls, and Unsolved Mysteries*, *Passing Strange: True Tales of New England Hauntings and Horrors*, *Green Mountains, Dark Tales* en *Damned Yankees: Cursed in New England'' in. Saam met Diane Foulds het hy ook 'n reisgids uitgegee, wat eksentrieke en misterieuse bestemmings in Nieu-Engeland behandel: ''Curious New England: The Unconventional Traveler's Guide to Eccentric Destinations*.

Joseph A. Citro het ook seminare oor die skryf van spookverhale en nie-fiksie aangebied en kommentaar daaroor gelewer op *Vermont Public Radio*. 

## Romans 
**Shadow Child* (1987)
**Guardian Angels* (1988)
**The Gore* (1990)
**The Unseen* (1990)
**Dark Twilight* (staan ook bekend as *Lake Monsters*) (1991)
**Deus-X* (1994)

## Nie-fiksie 
**Green Mountain Ghosts, Ghouls and Unsolved Mysteries* (1994)
**Passing Strange: True Tales of New England Hauntings and Horrors* (1996)
**The Vermont Ghost Guide* (2000)
**Curious New England: The Unconventional Traveler's Guide to Eccentric Destinations* (2003) (with Diane E Foulds)
**Cursed in New England: Stories of Damned Yankees* (2004)
**Weird New England'' (2006) (met 'n voorwoord Mark Sceurman en Mark Moran)

## Sien ook 
*Bennington-Driehoek
*Champlainmeer
*Glastenbury
Koup

__NOTOC__
[duimnael|340px|regs|Die [Drie Susters-omgewing aan die noordgrens van die Koup]]
Die **Koup** is 'n streek in die Karoo. Dit is veral vir skaapboerdery bekend, maar daar word ook met olywe, uiesaad, vrugtebome en volstruise geboer. Sy eerste geskiedenis is verweef met veeboere wat tussen 1750 en 1760 hier aangekom het. Ene mnr. P.E. Kruger het in 1755 van die eerste weilisensies gekry, maar permanente inwoners was jare lank skaars omdat droogtes en inheemse Khoi-stamme hul lewens bemoeilik het.

Die naam van die streek kom waarskynlik van 'n Khoi-woord, *houp*, of "maagvet". Volgens oorlewering hou dit verband daarmee dat skape in dié streek so vet kan word en omdat die geil, blink gras ná 'n goeie reënseisoen soos die binnevet van 'n skaap lyk. Die gemiddelde reënval wissel tussen 3 en 5 duim per jaar, en op plekke is daar sterk bronwater. Na vyf jaar van swak reëns het skape in 1946/47 in groot getalle begin vrek toe dele van die Koup in woestyn omskep is. In distrik Beaufort-Wes het 75&nbsp;000 stuks vee gevrek. Die gebiede rondom Beaufort-Wes, Laingsburg en Merweville is die swaarste getref, maar die Kamdeboo (Aberdeen- en dele van distrik Graaff-Reinet) het tot 'n mate gespaar gebly.

## Nedersettings 
regs|duimnael|350px|Ligging van dorpe van die Koup
Dorpe in die **Koup** is:
* Beaufort-Wes
* Klaarstroom
* Laingsburg
* Leeu-Gamka
* Matjiesfontein
* Merweville
* Prins Albert
* Touwsrivier
* Willowmore

## Verwysings 
## Bibliografie 
* le Roux, P.J.: uit die Koup – 'n outobiografie van 'n seun wat in die Koup grootgeword het. Stellenbosch: De Oewer Uitgewers, 2003.

## Sien ook 
* Lys van streeksname in Suid-Afrika
Merweville

[duimnael|250px|links|Die [NG gemeente Merweville|NG kerk op Merweville is op 28 April 1916 ingewy.]]
[duimnael|200px|links|Ds. [Pieter van der Merwe, leraar van die NG gemeente Beaufort-Wes van 1896 tot 1904, na wie Merweville genoem is.]]

**Merweville** is 'n dorpie in die Koup-distrik van die Karoo met sowat 1 600 inwoners. Die dorp se bedrywighede gaan hand aan hand met dié van sy boerderygemeenskap.

Die nedersetting self het as 'n kerkdorpie ontstaan, toe die kerkraad van Beaufort-Wes in 1897 besluit het dat die Koup 'n eie kerk nodig het wat kon sorg vir die betreklik verarmde geestelike en opvoedkundige toestand van die gebied.

Die kerkgrond langs die Van der Bylskraalrivier is in 1899 gekoop van die posmeester, winkelier en vrederegter, ene J.J. le Seuer van der Byl.

Alhoewel die kerkgebou reeds in 1899 ingewy is, is die gemeente Merweville eers in 1904 gestig, omdat krygswet (as gevolg van die Anglo-Boereoorlog) kerkraadsvergaderings aan bande gelê het.

Die dorp is vernoem na die dryfveer agter die kerk se stigting, ds. Pieter van der Merwe van die NG gemeente Beaufort-Wes.

## Boorling van Merweville 
* Schalk Pienaar, 'n Suid-Afrikaanse joernalis en koerantredakteur.

## Sien ook 
* NG gemeente Merweville
* Lys van dorpe in Suid-Afrika
* Engelsman se graf
* www.merweville.net.za
Leeu-Gamka

duimnael|links|270px|Die nuwe NG kerk op Leeu-Gamka.
[duimnael|links|270px|Ds. D.J. Le R. Marchand van die [NG gemeente Prins Albert, het die hoeksteen op 7 Junie 1922 gelê. Sedert die bou van die nuwe kerk gebruik die gemeente dit as 'n saal.]]

**Leeu-Gamka** is 'n nedersetting in die Karoo langs die N1 nasionale pad, suidwes van Beaufort-Wes in die Wes-Kaap, Suid-Afrika. Die dorpie het ongeveer 2&nbsp;700 inwoners in 2011 gehad.

Dit was vroeër as "Bitterwater" bekend en 'n gewilde aandoenplek vir reisigers na die Noorde, aangesien dit een van die min plekke in die omgewing was wat drinkbare water gehad het. In 1879 is 'n klipgeboustasie met ’n lae platform opgerig en is dit herdoop tot "Fraserburgweg". Die eerste kerk en skool is in 1896 gebou en 'n hotel in 1898. Gedurende die Anglo-Boereoorlog is die hotel en van die ander geboue as 'n hospitaal gebruik deur die Britse magte.

In die 1940's is die naam na Leeu-Gamka verander na aanleiding van die Leeu- en die Gamkariviere wat naby die dorp verbyloop. Die naam is saamgestel uit Afrikaans "leeu" en Khoi -gam- ‘leeu’ met -ka wat op ’n suigklank dui; dit is dus ’n verdubbeling van betekenis: ‘leeu-leeu’. 

Die laaste van die uitgestorwe Kaapse leeus is vermoedelik naby Leeu-Gamka in 1842 doodgeskiet.

## Sien ook 
* NG gemeente Leeu-Gamka
* Lys van dorpe in Suid-Afrika

## Verwysings
Warskou-opstand (dubbelsinnig)

Alhoewel die mees bekende weerstandsbeweging in Warskou, Pole, die gewapende stryd van 1944 was, was daar ook 'n aantal ander opstandings wat daar plaasgevind het.

* Warskou-opstand (1794), gedurende die Kościuszko Opstand.

* Warskou-opstand (1830), op November 29, die openingsbeweging van die November Opstand.

* Warskou-opstand (1905), somtyds deur geskiedkundiges gebruik om te verwys na die stakings en onluste tydens die Revolusie van 1905.

* Warskou-opstand (1943), beter bekend as die Warskou Ghetto Opstand.

* Warskou-opstand (1944), tydens Operasie Storm van die Armia Krajowa.
Ashton

**Ashton** is geleë in die Klein Karoo aan die voet van die Langeberge tussen Robertson en Swellendam en is op een van die hoofroetes tussen Kaapstad en Mosselbaai. Die vrugbare vallei waarin die dorp geleë is, is veral geskik vir wyn- en vrugteverbouing. Bekende stoeterye vir renperde, beeste en skape is hier ontwikkel en in 1962 is die eerste plaaslike koöperatiewe wynkelder gebou.

## Geskiedenis 
Ashton was vroeër bekend as *Roodewal*, maar is in 1887 vernoem na Job Ashton, 'n direkteur van die *Cape Central Railways Limited*, wat die spoorlyn tussen Worcester en Ashton gebou het. Die dorp het in 1956 munisipale status gekry nadat dit sedert 1947 'n plaaslike bestuur gehad het.

Die vroegste vermelding van die streek waarin Ashton geleë is, kom voor in ou amptelike dokumente uit die jare 1723 tot 1739. Aan veeboere is 'n lisensie uitgereik om hul vee hier te laat wei. 'n Uitspanning, genoem Roodewal, is onder die rooi walle van die Kogmanskloofrivier vir die veeboere ingerig. Hier het boere en handelaars mekaar op vaste tye ontmoet om handelsware uit te ruil. Roodewal het later 'n bekende handelspos geword.

## Wapens 
**Munisipaliteit** — Ashton se munisipale wapen was : ''In groen, 'n goue wiel met agt speke belaai met 'n swart ster;  'n hoekige silwer skildhoof belaai met drie blou ronde skywe elk met 'n goue fleur de lis daarop''.  Die helmteken was 'n goue perd met 'n druiwetros tussen sy voorpote, uitkomend uit 'n goue muurkroon, en die wapenspreuk was "Natura inspirat".

**Zolani** — Die Swart woongebied Zolani het van 1978 tot 1996 sy eie plaaslike owerheid gehad.  Die dorpskomitee het in 1988 'n wapen by die Buro vir Heraldiek geregistreer : ''Deursnede,  drie  uitkomende  lindeblare  na  die  skildhoof  en tweeledig gelelie na die skildvoet,  silwer en groen; 'n hoekige blou skildhoof''. Die helmteken was 'n groen muurkroon en die wapenspreuk "Zolani".

## Infrastruktuur 
Die pad van Montagu na Roodewal deur Kogmanskloof het op agt plekke oor die rivier gekronkel. In 1869 is begin met die bou van 'n nuwe pad en tonnel. Dit is in 1877 voltooi en staan nou bekend as die Kogmanskloofpas. In Februarie dieselfde jaar is die nuwe pad vir verkeer oopgestel en aan die afdelingsraad van Robertson oorhandig. Die regering van die Kaapkolonie het in 1882 besluit dat 'n spoorlyn van Worcester oor Robertson na Roodewal gebou moes word vir die ontwikkeling van die suidwestelike distrikte. Dié spoorlyn is in 1887 geopen. Ongeveer dié tyd is die dorp se naam verander na Ashton. 'n Poskantoor is in 1887 op Ashton opgerig en 'n daaglikse posdiens per poskar is deur Kogmanskloof na Montagu ingestel.

Die bekende Roete 62 begin hier en strek ooswaarts.

## Sien ook 
* Lys van dorpe in Suid-Afrika

## Verwysings
Emilia Fox

**Emilia Rose Elizabeth Fox** (* 31 Julie 1974 in Londen, Engeland) is 'n Britse aktrise. Sy is die dogter van Edward Fox en Joanna David. Sy is bekend vir haar rol as Nikki Alexander in *Silent Witness*. Verder het sy rolle in onder ander *Pride & Prejudice* en *The Pianist* gehad. Sy praat Duits en Frans.

## Selektiewe filmografie 
* *Pride & Prejudice* (1995)
* *Rebecca* (1997)
* *Blink* (1998)
* *Bad Blood* (1999)
* *David Copperfield* (1999)
* *Randall & Hopkirk (Deceased)* (2000)
* *Other People’s Children* (2000)
* *The Pianist* (2002)
* *Prendimi l’anima* (2002)
* *Coupling* (2002)
* *Helen of Troy* (2003)
* *3 Blind Mice* (2003)
* *Henry VIII* (2003)
* *Gunpowder, Treason & Plot* (2004)
* *Things to Do Before You’re 30* (2004)
* *La tigre e la neve* (2005)
* *Keeping Mum* (2005)
* *Cashback* (2006)
* *Born Equal* (2006)
* *Silent Witness* (2004-2009)
* *Fallen Angel* (2007)
* *Ballet Shoes* (2007)
* *Consuming Passion* (2008)
* *Dorian Gray* (2009)

## Eksterne skakels 
* IMDb – Emilia Fox
Vlakplaas

**Vlakplaas** is 'n plaas wat as die hoofkwartier gedien het van 'n teeninsurgensie-eenheid van die Suid-Afrikaanse veiligheidspolisie tydens die Apartheidstydperk. Die eenheid is na die plaas vernoem. Die eenheid met die kodenaam C-10 (later na C1 hernoem) is aangevoer deur Eugene de Kock. Vlakplaas is berug as 'n terrein vir en basis van waar talle teregstellings van politieke teenstanders van die voormalige Nasionale Party-regering plaasgevind het.

Vlakplaas is gebruik om askari's op te lei – ANC-guerrillas wat gevang is en tot pro-regering soldate omvorm is.

## Sien ook 
* Dirk Coetzee (1945–2013), mede-stigter en bevelvoerder van die polisie-eenheid op Vlakplaas.

## Verwysings 
## Eksterne skakel 
* Witch Doctors 'cleanse' Vlakplaas 
* Vlakplaas proposed as museum
Lothar Neethling

**Lothar Paul Neethling** (29 Augustus 1935 - 11 Julie 2005) was van 1971 tydens die Apartheidsera 'n generaal in die Suid-Afrikaanse polisie se forensiese eenheid. Neethling het die Forensiese Wetenskaplaboratorium self op die been gebring.

## Geskiedenis 
Neethling is in Augustus 1935 in Duitsland as Lothar Paul Tietz gebore en het na Suid-Afrika gekom as een van die 83 Duitse weeskinders wat ná die Tweede Wêreldoorlog op 8 September 1948 per skip in Kaapstad aangekom het. Die dertienjarige Lothar is deur die voorsitter van die Duitse Kinderfonds, dr J C Neethling, in Pretoria aangeneem.

In die 1970's is 'n klein chemiese wapenlaboratorium vanuit die Suid-Afrikaanse Polisie se forensiese laboratorium bedryf. Neethling het van 1977 navorsing oor traangas gedoen wat daarop gemik was om beter aanwendingsmeganismes vir skarebeheer te ontwikkel sowel as meer effektiewe gasse. Traangas was 'n belangrike wapen in die onderdrukking van die stryd teen apartheid wat voldoen het aan die staat se aanvanklike beginsel van “minimum geweld”. Die navorsing het teen 1982 gelei tot die standaardgebruik van nuwe traangasaërosols wat in sekere gevalle die tradisionele handgranaattipe traangashouers vervang het.

In 1989 het Dirk Coetzee, 'n voormalige bevelvoerder van die Suid-Afrikaanse Polisie se Vlakplaas-eenheid, in 'n onderhoud met die Afrikaanse anti-apartheid-koerant Vrye Weekblad aangevoer dat Neethling 'n chemiese middel aan hom verskaf het waarmee die studente-aktivis Sizwe Kondile verdoof is voordat hy geskiet en sy liggaam op 'n brandstapel tot as verbrand is. Die koerant het berig dat Neethling middels ontwikkel het wat teen anti-apartheidsaktiviste gebruik is en dat hy sodoende betrokke was by apartheidsmoordbendes. Die middels het bekend geword as *Lothar se doepa*.  Neethling het Die Vrye Weekblad en die Weekly Mail vir laster gedagvaar. In die hooggeregshofsaak het regter Johan Kriegler ten gunste van die koerante beslis en generaal Neethling se eis van skadevergoeding ter bedrae van R1,5&nbsp;miljoen verwerp. Neethling slaag egter in 'n appèlsaak (waarvan die uitspraak op 4 Desember 1993 gelewer is) daarin om Kriegler se uitspraak om te keer. Die Vrye Weekblad is beveel om R90&nbsp;000 en Neethling se hofonkostes te betaal, wat uiteindelik bygedra het tot die ondergang van die koerant.

Coetzee het die bewering wat aan Vrye Weekblad gemaak is aan die Harmskommissie herhaal en weer tydens sy getuienis aan die Waarheid-en-versoeningskommissie. In September 1997 het Max du Preez, voormalige redakteur van die Vrye Weekblad, by die Brixtonse polisiestasie ook klagtes teen Neethling gelê weens beweerde sameswering tot moord, meineed en bedrog.

Neethling is in 2005 in Pretoria aan longkanker oorlede. Hy het twee doktorsgrade behaal en is in 1984 deur die Suid-Afrikaanse Akademie vir Wetenskap en Kuns, waarvan hy 'n lid was, met 'n erepenning van die Fakulteit Wetenskap en Tegniek vereer. Neethling het ook sewe medaljes van die Suid-Afrikaanse Polisie ontvang.

## Verwysings
Mail & Guardian

Die **Mail & Guardian** is 'n Suid-Afrikaanse koerant wat in 1985 begin is deur 'n groep joernaliste wat oortollig verklaar is na die sluiting van die *Rand Daily Mail* en die *Sunday Express*. 'n Ander groep van die personeellede het *Business Day* uit die *Rand Daily Mail* se sakeseksie begin.

Die koerant het aanvanklik bekend gestaan as die **Weekly Mail** en is weens finansiële oorwegings as 'n weekblad uitgebring. Die stigterslede het die redakteur Irwin Manoim en Anton Harber ingesluit. Die eerste uitgawe het op Vrydag 13 Junie 1985 verskyn. Die hoofartikel het gehandel oor die Suid-Afrikaanse Polisie se aanhouding van Mosambiekse werkers wat dan aan Renamo oorhandig is. Omrede die uitgewers nie die gebruiklike hoofstroomtegnologie kon bekostig nie, was die koerant een van die eerste gedrukte nuusmedia ter wêreld wat Apple Macintosh-lessenaarsetwerk gebruik het.

Die **Weekly Mail** het fel kritiek gelewer op die Nasionale Party-regering, die Apartheidbeleid en regeringsopterede wat daarmee gepaard gegaan het. Reeds in 1986 is 'n uitgawe van die winkelrakke verwyder as gevolg van verslaggewing oor die tweede noodtoestand wat deur president P.W. Botha verklaar is. In 1988 is die koerant dan ook vir 'n tyd lank verbied. GMG besit steeds 10% van die maatskappy.

Die huidige redakteur van die *Mail & Guardian* is Ferial Haffajee en die hoof- uitvoerende beampte is Trevor Ncube. Die koerant se webwerf word geredigeer deur Riaan Wolmarans en die uitgewer is Matthew Buckland.

## Toekennings 
* 1995 – Britse IPD *Best International Newspaper Award*
* 1996 – Missouri *Medal for Distinguished Journalism*
* 2001 – Forbes.com het die Mail & Guardian Online gekies as een van die top 175 webwerwe ter wêreld
* 2005 – *Webby Worthy* eervolle vermelding.

## Verwysings 
## Eksterne skakels 
* Mail & Guardian Online (amptelike webwerf)
Ferial Haffajee

**Ferial Haffajee** was die eerste vroulike hoofredaktrisse van die Mail & Guardian en daarmee ook die eerste van 'n noemenswaardige koerant in Suid-Afrika. Sy is tans redakteur van City Press. Haffajee het as die dogter van  klerewerkers in die werkersklaswoonbuurt Bosmont in Johannesburg groot geword en het by die Universiteit van die Witwatersrand studeer.

Ná voltooiing van haar studies het sy as leerlingjoernalis by die Weekly Mail begin werk. Daarna het sy by die SABC as radioregisseur en televisie verslaggewer gewerk. In die tydperk het sy bekendheid verwerf toe sy gekies is as lid van 'n paneel verslaggewers wat die eerste onderhoud gevoer het met Nelson Mandela kort na sy vrylating. Dit is gevolg deur politieke verslaggewer by die Financial Mail waar sy tot besturende redakteur bevorder voor sy weer by die Mail & Guardian aangesluit het as mederedakteur.

## Verwysings
Stet

**Stet** was 'n Afrikaanse literêre tydskrif wat in die 1980's uitgegee is. Die eerste uitgawe het in Oktober 1982 onder die redaksie van Tienie du Plessis en Gerrit Olivier verskyn. Die tydskrif se naam verwys na 'n drukkerterm vir “laat bly”. Stet was anti-apartheid en gekant teen sensuur.

Stet het literêre en politieke kommentaar, gedigte, strokies- en fotoverhale in Afrikaans ingesluit. Die eerste uitgawe het bydraes  van Olivier, Hennie Aucamp, Wilma Stockenström, Fransi Phillips, Alexander Strachan, Lochner de Kock en Dan Roodt ingesluit as ook 'n onderhoud met die filosoof Johan Degenaar.

## Verwysings
Taaldoos

**Taaldoos** was 'n ondergrondse pornografiese literêre tydskrif wat in die 1980's deur Dan Roodt en Karin Konsentrasiekamp, met wie hy later getroud is, uitgegee is.  Die tydskrif wat deur die Universiteit van die Witwatersrand se drukkery gedruk is, is deur die Apartheidsregering verban.

## Verwysings
Cross Times

**Cross Times** was 'n kritiese en polities progressiewe Christelike blad wat van 1989 tot 1991 in Kaapstad verskyn het onder redaksie van Hannes Siebert. Siebert het voorheen 'n onafhanklike koerant in Bloemfontein op die been probeer bring en is vandag die direkteur van die Media Peace Centre in Kaapstad. Medewerkers by die blad het Melissa Baumann, Heloise Henning, Lesley Fordred, Dawid Venter, en Val Pacquet ingesluit.

Cross Times het ook *Home for All - The Challenge Of Homelessness* deur Elaine 
Cosser uitgegee.

## Noemenswaardige artikels 
* Ritchken, E & Koch, E. 1991. "A Chief is Always a Witch." *Cross Times,* Feb/March.
* Bundy, C. 1991. "Land, law and power." *Cross Times,* Feb/March
* Pacquet, V. 1990. "South Africa in the international decade of literacy. Special survey on education." *Cross Times*. http://etd.uj.ac.za/theses/available/etd-02032006-114317/restricted/AEUys1-6.pdf
Carolina

**Carolina** is 'n dorp in Mpumalanga in Suid-Afrika geleë op die hoofroete (R33 en R38) tussen Johannesburg en eSwatini. Carolina lê op 'n hoogte van 1&nbsp;710 meter bo seevlak en staan bekend vir sy buitengewoon koue winters. Dit is 'n gemengde boerdery, kleinskaal steenkool- en edelgesteente-myngemeenskap. 

Die dorp is deur Cornelius Coetzee na sy vrou, Carolina, vernoem. Coetzee het die dorp gestig as 'n permanente uitspanplek vir waens toe goud in 1883 in Barberton ontdek is. Die dorp is herbou nadat dit in die Tweede Vryheidsoorlog vernietig is. Die Komatirivier, wat deur die Komatikloof vloei, is in die omgewing geleë.

## Sien ook 
* Lys van dorpe in Suid-Afrika

## Eksterne skakels 
*Google-kaart

## Verwysings